PATVIRTINTA  
 Vilniaus vaikų ir jaunimo klubo „Jaunystė “  
 direktoriaus  
 2022 m. rugsėjo 1 įsakymu Nr. V – 12

**MOKĖJIMO UŽ UGDYMĄ VILNIAUS VAIKŲ IR JAUNIMO KLUBE JAUNYSTĖ  
TVARKOS APRAŠAS**

I. BENDROSIOS NUOSTATOS  
1. Mokėjimo už ugdymą Vilniaus vaikų ir jaunimo klube **„Jaunystė**“ tvarkos aprašas (toliau –  
Aprašas) reglamentuoja mokesčio už ugdymą Vilniaus vaikų ir jaunimo klube „**Jaunystė**“ (toliau –  
Įstaiga) administravimą, mokėjimo ir lengvatų taikymo tvarką.  
2. Aprašas parengtas vadovaujantis Vilniaus miesto savivaldybės 2022 m. birželio 13 d.  
sprendimu „Dėl mokėjimo už ugdymą Vilniaus miesto savivaldybės vaikų ir jaunimo klubuose,  
moksleivių kūrybos ir mokymo, jaunųjų turistų, sostinės vaikų ir jaunimo, saugaus miesto centruose  
bei atviruose jaunimo centruose tvarkos aprašo ir įkainių sąrašo patvirtinimo“.  
3. Šis Aprašas įsigalioja 2022 m. rugsėjo 1 d.  
4. Šiame apraše vartojamos sąvokos:  
4.1. ugdytiniai – vaikai ir jaunimas, sudarę dvišalę mokymo sutartį su Įstaiga;  
4.2. socialinės pašalpos ir socialinės paramos gavėjai – asmenys, gaunantys piniginę ar  
nepiniginę paramą pagal Lietuvos Respublikos piniginės socialinės paramos nepasiturintiems  
gyventojams įstatymą;  
4.3. savanoris – asmuo, kuris neatlygintinai atlieka visuomenei naudingą veiklą, kurios  
sąlygos nustatomos savanorio ir šios veiklos organizatoriaus susitarimu;  
4.4. kitos Apraše vartojamos sąvokos suprantamos taip, kaip jos apibrėžtos Lietuvos  
Respublikos įstatymuose ir kituose teisės aktuose.

II. MOKESČIO UŽ UGDYMĄ ADMINISTRAVIMAS, MOKĖJIMO TVARKA IR  
TERMINAI  
5. Mokestis už ugdymą Įstaigoje mokamas už kiekvieną einamąjį mėnesį iki einamojo  
mėnesio 10 dienos, bankiniu pavedimu į Įstaigos Neformaliojo vaikų švietimo paslaugų teikimo  
sutartyje nurodytą banko sąskaitą.  
6. Mokesčio už ugdymą įkainių sąrašas patvirtintas remiantis Vilniaus miesto savivaldybės  
tarybos 2022 m. birželio 13 d. sprendimu Nr. 1-1481 (Priedas Nr.1).  
7. Surinktos lėšos naudojamos ugdymo veiklai plėtoti, pagrindinėms priemonėms įsigyti,  
trumpalaikiam ir ilgalaikiam materialiojam turtui įsigyti bei einamajam remontui, darbuotojų darbo  
užmokesčiui ir su juo susijusiems mokesčiams, komunalinėms paslaugoms apmokėti ir kitoms su  
ugdymo veikla susijusioms reikmėms.  
8. Jei mokestis už ugdymą nesumokamas daugiau kaip vieną mėnesį nuo nustatytos datos,  
Įstaigos vadovas gali vienašališkai nutraukti sutartį.  
9. Nuo mokesčio už ugdymą Įstaigoje atleidžiami:  
9.1 socialinės pašalpos ir socialinės paramos gavėjai.  
9.2 2022 m. vasario 24 d. ir vėliau iš Ukrainos į Lietuvos Respubliką dėl Rusijos Federacijos  
karinių veiksmų Ukrainoje pasitraukę užsieniečiai, Ukrainos piliečiai, jų šeimos nariai ir asmenys be  
pilietybės, kurių nuolatinė gyvenamoji vieta iki 2022 m. vasario 24 d. buvo Ukrainoje (karo  
pabėgėliai).  
10. Jei Įstaigą lanko trys ir daugiau ugdytinių iš vienos šeimos, ugdytiniams (išskyrus  
nurodytus 9 punkte) mokestis mažinamas 50 procentų, tik už vieną Įstaigoje pasirinktą būrelį  
(studiją).  
11. Įstaigos vadovas turi teisę ne daugiau kaip 25 proc. įstaigą lankančių ugdytinių (išskyrus  
nurodytus Aprašo 9 punkte) atleisti nuo mokesčio ar mokestį sumažinti 50 proc.  
11.1 nuo mokesčio už vieną pasirinktą veiklą klube gali būti atleidžiami savanoriai, globos  
namų ugdytiniai, Vilniaus miesto motinos ir vaiko pensionato vaikai, išskirtinių gabumų ugdytiniai  
(būrelio vadovo siūlymu), klubo darbuotojų vaikai ir klubo darbuotojai.  
11.2 mokestis už ugdymą, tėvams (globėjams, rūpintojams) pateikus rašytinį prašymą, 50  
proc. gali būti mažinamas už trečią pasirinktą veiklą, kai ne mažiau kaip trys ugdytiniai iš  
daugiavaikės šeimos renkasi po tris veiklas klube.  
11.3 mokestis už ugdymą 50 proc. gali būti mažinamas už ketvirtą pasirinktą veiklą klube,  
tėvams (globėjams, rūpintojams) pateikus rašytinį prašymą.  
11.4. mokestis už ugdymą gali būti mažinamas arba atleidžiama nuo mokesčio ir kitais  
nenumatytais atvejais,  
12. Mokestis už neformalaus švietimo paslaugas proporcingai mažinamas:  
12.1. jei ugdytinis užsiėmimus nepertraukiamai (iš eilės) praleido 14 ir daugiau dienų,  
pateikus rašytinį tėvų (globėjų, rūpintojų) ar paties pilnamečio ugdytinio prašymą ir nurodžius  
priežastį;  
12.2. jei ugdymo procesas nevykdomas dėl Įstaigoje susidariusių svarbių priežasčių (vadovo  
ligos, avarijų, epidemijų atvejais ir pan.).  
13. Mokestis už neformaliojo ugdymo paslaugas Įstaigos vadovo sprendimu gali būti  
neskaičiuojamas, kai dėl Lietuvos Respublikoje paskelbtos ekstremalios situacijos veiklos vykdomos  
nuotoliniu būdu.  
14. Norint pasinaudoti šio aprašo 9 punkte nustatytomis lengvatomis, Įstaigos direktoriui turi  
būti pateikti:  
15.1. prašymas;  
15.2. pažyma (pažymos kopija) iš Vilniaus miesto savivaldybės administracijos Socialinių  
išmokų skyriaus, kad asmuo turi teisę gauti arba gauna socialinę paramą ir (arba) pašalpą (Aprašo  
8.1 papunktyje numatytu atveju).  
16. Sprendimas atleisti nuo mokesčio ar jį sumažinti priimamas per 10 kalendorinių dienų  
nuo prašymo suteikti mokesčio už ugdymą lengvatą Įstaigos vadovui pateikimo dienos.  
17. Mokesčio už ugdymą lengvatos, nurodytos Aprašo 9, 10 ir 11 punktuose, taikomos nuo  
sprendimo atleisti nuo mokesčio ar jį sumažinti priėmimo dienos.  
15. Aprašo 9 punkte numatytoms lengvatoms gauti prašymus ir (jei reikia) kitus dokumentus  
teikia ugdytinio tėvai (globėjai, rūpintojai), studijų (būrelių) vadovai, patys pilnamečiai ugdytiniai,  
kiti suinteresuoti asmenys ar institucijos.  
16. Atleidimas nuo mokesčio ar mokesčio mažinimas įforminamas Įstaigos vadovo įsakymu.  
17. Nepateikus reikiamų dokumentų mokestis skaičiuojamas bendra tvarka.  
18. Mokesčio už ugdymą lengvatos ugdytiniams taikomos tik už vieną Įstaigoje pasirinktą  
būrelį (studiją), išskyrus ugdytinius, kuriems suteiktos lengvatos, numatytos šio Aprašo 11.2, 11.3 ir  
12 punktuose.  
IV. BAIGIAMOSIOS NUOSTATOS  
19. Įmokos ir skolos už neformaliojo švietimo paslaugas apskaitomos ir išieškomos Lietuvos  
Respublikos teisės aktų nustatyta tvarka.  
20. Už Apraše nustatytos mokesčio tvarkos laikymąsi tiesiogiai atsako Įstaigos vadovas.  
21. Sprendimas dėl mokesčio už ugdymą lengvatos suteikimo ar nesuteikimo gali būti  
skundžiamas Lietuvos Respublikos administracinių bylų teisenos įstatymo nustatyta tvarka.